als_Latn dik_Latn sag_Latn
Gjeneva, 60 mijë franga kompensim familjarëve të Adelinës së vrarë (Video)
Rasti i vrasjes së terapeutes sociale Adelina nga Gjeneva në shtator të vitit të kaluar nga një i dënuar për disa dhunime, pati bërë jehonë të madhe në opinionin zviceran. Veç tjerash edhe për neglizhencën e autoriteteve që kishin lejuar një kriminel të dënuar të dilte në liri pa pasur siguri të plotë për shoqëruesen e tij, terapeuten në fjalë.
Ajo e kishte shoqëruar të dënuarin të cilit i ishte lejuar terapia me kalërim, jashtë burgut. Gjatë rrugës për në terapi, ai e kishte vrarë Adelinën pastaj kishte ikur. Disa javë më vonë i drenuari është gjetur në Poloni prej nga është ekstraduar në Zvicër.
Para një jave, familjarët e Adelinës përmes një peticioni kishin kërkuar hetime të reja, të pavarura për të gjetur se kush kanë qenë përgjegjësit për vrasjen e ndodhur.
Kantoni i Gjenevës, ka vendosur të kompensojë familjen e gruas së vrarë. Aktualisht po zhvillohen bisedime në mes të avokateve të të dyja palëve lidhur me lartësinë e shumës për kompensim, ka shkruar gazeta “Tribune de Geneve”. Sipas raportimeve të fundit në mediet online, shteti ka ofruar 60 mijë franga për këtë qëllim. ./Albinfo.ch/.
Related Posts
Short URL: http://ejashiqo.us/?p=4548
als_Latn als_Latn als_Latn als_Latn als_Latn eng_Latn zho_Hant